**ZK/3-17/2023.**

 **Határozat: 101-103**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2023. június 05-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2023. június 05-én** 08,17 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila és Magyarné Kovács Judit képviselők.

Az ülésen nincs jelen: Czirákiné Pakulár Judit, Stégli János és Vlasicsné Dörgönye Márta képviselő.

Tanácskozási joggal jelen van: Torma László aljegyző, Fehér Zsolt Tiborné városfejlesztési osztályvezető és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Kötő Attila képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 3 napirendi pontra tett javaslatot, melyet ismertet:

**Napirend:**

1. **Ajánlattételi felhívás és dokumentáció jóváhagyása Zalakaros Város Önkormányzata 2023. év II. félév villamos energia közbeszerzési eljárása tárgyában**Előadó: Novák Ferenc polgármester
2. **Zalakaros, 7. kút tartalékszivattyú beszerzése, beépítése**

Előadó: Novák Ferenc polgármester

1. **Magyar Falu Program keretében „Út, híd, járda építése, felújítása” -tervfelülvizsgálat megrendelése**Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó javaslatot.

Képviselőtestület 4 igen szavazattal, ellenszavazat és tartózkodás nélkül a
napirend elfogadására vonatkozó javaslatot elfogadta.

**Az elfogadott napirend:**

1. **Ajánlattételi felhívás és dokumentáció jóváhagyása Zalakaros Város Önkormányzata 2023. év II. félév villamos energia közbeszerzési eljárása tárgyában**Előadó: Novák Ferenc polgármester
2. **Zalakaros, 7. kút tartalékszivattyú beszerzése, beépítése**

Előadó: Novák Ferenc polgármester

1. **Magyar Falu Program keretében „Út, híd, járda építése, felújítása” -tervfelülvizsgálat megrendelése**Előadó: Novák Ferenc polgármester

**Napirend tárgyalása:**

1. **Ajánlattételi felhívás és dokumentáció jóváhagyása Zalakaros Város
 Önkormányzata 2023. II. félév villamos energia közbeszerzési eljárása
 tárgyában** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: A villamos energia beszerzésére megkötött adásvételi keretszerződése június 30-án lejár, ezért július 01-jétől új szerződés megkötése, ezt megelőzően új közbeszerzési eljárás lefolytatása szükséges. A közbeszerzési tanácsadó, a becsült érték meghatározásához az iránymutatást megadta. A becsült érték a jelenleg érvényes szerződés egységárával került meghatározásra. Bízik benne nemcsak eredményes közbeszerzési eljárás lesz, hanem jóval kedvezőbb árak lesznek.

Magyarné Kovács Judit: Lettek figyelve az órák?

Torma László: Igen, januártól.

Novák Ferenc: Van nyilvántartásunk róla.

Kötő Attila: 74 forint lett a fürdőn 2 évre. Hogy áll a LED-esítés?

Torma László: A tervező már dolgozik, azt kértük, hogy első körben adjon olyan tervet, amit a kivitelezőknek ki lehet ajánlani, a 25 millió forint keret felhasználására teszünk javaslatot a képviselők részére, ezen felül kb. 200 darab égőt kicseréltünk már.

Czimondor Nándor: Tárgyal-e valaki tőlünk villamos energia ügyben, úgy ahogy kell?

Novák Ferenc: Nem.

Czimondor Nándor: Akkor itt van a lépés kényszere. A fürdőn tárgyaló is beleásta magát az eljárásba.

Novák Ferenc: Mi nagyon magas áron kötöttünk szerződést a villamos energiára.

Czimondor Nándor: A villamosenergia vonatkozásában Végh Andor és Üsztöke Botond segítségét lehetne kérni.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 101/2023. (VI.05.) számú határozata:**A Képviselőtestület:1.egyetért Zalakaros Város Önkormányzata részére, valamint Zalakaros Város közvilágítása villamos energia beszerzése tárgyban, uniós értékhatárt elérő közbeszerzési ajánlattételi eljárás lefolytatásával.
2. felhatalmazza a polgármestert az eljárás megindítására.3.felkéri a közbeszerzési szakértőt az ajánlattételi felhívás és dokumentáció megjelentetésére.4.a hirdetményi megjelenés és szolgáltatás költségét az önkormányzat a 2023. évi költségvetésből biztosítja.

Határidő: azonnalFelelős: Novák Ferenc polgármesterOperatív felelős: Illés Gabriella projektmenedzser Horváthné Juhász Barbara pénzügyi osztályvezető – tájékoztatásul
 költségvetés számára

1. **Zalakaros, 7. kút tartalékszivattyú beszerzése, beépítése**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Kötő Attila: Nálunk ezt valaki megnézi?

Novák Ferenc: Nem.

Torma László: Igen, valóban ez probléma, hogy a vízmű által havária esetén elvégzett felújításoknál a tulajdonos önkormányzat sokszor nem tud meggyőződni arról, hogy a beárazott műszaki tartalommal végezték-e el a munkát, felkérte a városfejlesztési osztályvezető asszonyt, hogy a vízmű által végzett munkák ellenőrzésére kiemelten figyeljen oda.

Czimondor Nándor: Készítsünk fotót.

Fehér Zsolt Tiborné: Ezt pénteken jelezte feléjük, ha valamit Zalakaroson építenek, ahhoz előtte közútkezelői hozzájárulást kell kérniük.

Czimondor Nándor: Az ellenőrzés folyamatosan legyen meg.

Fehér Zsolt Tiborné: Ami tőle telik, szakmailag mindent meg fog tenni.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 102/2023. (VI.05.) számú határozata:**Zalakaros Város Önkormányzat Képviselőtestülete1./a vízminőség biztosítása érdekében egyetért a Zalakaros, 7. kúthoz tartalékszivattyú beszerzésével.2./felhatalmazza a polgármestert, hogy a T3/2023. számú Víziközmű beruházás indító lapot, valamint a Vállalkozási szerződést a Délzalai Víz- és Csatornamű Zrt.-vel aláírja.3./A beruházás 1.190.215, - Ft + ÁFA = 1.511.573, - Ft összegű költségét Zalakaros Város Önkormányzat 2023. évi költségvetésének általános tartaléka terhére biztosítja.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

 Horváthné Juhász Barbara pénzügyi osztályvezető – tájékoztatásul a

 költségvetés számára

1. **Magyar Falu Program keretében „Út, híd, járda építése, felújítás” -
 tervfelülvizsgálat megrendelése**
  Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Javasolja a tervezői ajánlat elfogadását, a pénzügyi fedezet az idei költségvetés általános tartaléka terhére biztosítható.

Képviselőtestület 4 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 103/2023. (VI.05.) számú határozata:**A Képviselőtestület:1./a Kilátó utca bel és külterületi szakaszának tervei rendelkezésre állása érdekében Pannonway Kft 1.450.000, - Ft + 391.500, - Ft Áfa, mindösszesen 1.841.500, - Ft összegű ajánlatát elfogadja.2./a pénzügyi fedezetet Zalakaros Város Önkormányzat 2023. évi költségvetésének általános tartaléka terhérebiztosítja.3./felhatalmazza a polgármestert a Tervezői szerződés aláírására és a szükséges engedélyek beszerzésére.

Határidő: azonnal

Felelős: Novák Ferenc polgármester

Operatív felelős: Fehér Zsolt Tiborné városfejlesztési osztályvezető
 Horváthné Juhász Barbara pénzügyi osztályvezető – tájékoztatásul a

 képviselőtestület számára

Novák Ferenc: Kendli Richárdot fel fogja hívni az autóbuszállomás fedlap vonatkozásában, ezt meg kell oldani.

Fehér Zsolt Tiborné: A szennyvízhálózat rendszerével kapcsolatosan a Vízmű szakemberétől kérte, hogy ma reggel küldje meg tájékoztatását.

Magyarné Kovács Judit: Mentőállomás, hasonló probléma: ha a mi területünkön van, azt csináltassuk meg gyorsan.

Novák Ferenc: Szerintem az a miénk lesz, a Karos-Park Kft. is tud róla, meg tudják oldani.

Fehér Zsolt Tiborné: Az autóbuszforduló fedlap az ő haváriájuk volt, de a Karos-Park Kft. tette ki a táblákat, velük lett megoldva a forgalomtechnikai megoldás. Ezt nekik kellett volna megtenni.

Kötő Attila: Számlázzuk ki nekik.

Magyarné Kovács Judit: Ez költség volt nekünk, ezek tények.

Fehér Zsolt Tiborné: Addig nem a hivatalnak az ügyeit intéztem, a mérnökkamara honlapján fent vannak a díjak.

Novák Ferenc: Mivel a nyílt ülésen tárgyalandó napirend nem volt, megköszönte a részvételt, az ülést 08,55 órakor bezárta.

Kmft.

 Novák Ferenc  Torma László

 Polgármester Aljegyző

 Czimondor Nándor Kötő Attila

 Jkv. hitelesítő Jkv. hitelesítő